- બ્રેઇન ટ્યુમરનું નામ આવે ત્યાં જ વાત સિરિયસ બની જાય - શરીરના કંટ્રોલ યુનિટ જેવા મગજમાં ગાંઠ થાય એટલે તમામ ક્રિયાઓમાં વિક્ષેપ પડવા માંડે - ધીમે ધીમે ગાંઠ વધે અને વ્યક્તિના જીવન સામે મોટો પ્રશ્નાર્થ મુકાઈ જાય - બ્રેઇન ટ્યુમરનું ઑપરેશન સ્વાભાવિક રીતે જ અતિશય મુશ્કેલ હોય છે - મુંબઈની બૃહદમુંબઈ મ્યુનિસિપલ હૉસ્પિટલમાં બ્રેઇન ટ્યુમરની આવી જ એક સર્જરી થઈ - વાત છે ઉત્તર પ્રદેશથી આવેલા 31 વર્ષના યુવાન સંતલાલની - સંતલાલને મગજમાં ગાંઠ થયેલી અને તેનું તાત્કાલિક ઑપરેશન કરવું જરૂરી હતું - શૉકિંગ વાત એ હતી કે એ ગાંઠ અતિશય મોટી હતી - ત્યાંના ડૉ. ત્રિમૂર્તિ નાડકર્ણીની ટીમે ફટાફટ ઑપરેશન આદર્યું - આ મૅરેથોન ઑપરેશન સાત કલાક સુધી ચાલ્યું - ઓપરેશન દરમિયાન 11 બોટલ લોહીની જરૂર પડી હતી - સંતલાલના મગજથી નીકળેલી ગાંઠ જોઇને ડૉક્ટરો પણ ચોંકી ઊઠ્યા - કેમ કે તે તોતિંગ ગાંઠનું વજન હતું પૂરા 1.80 કિલોગ્રામ - છેલ્લાં ત્રણ વર્ષથી તે દર્દી આ ફૂટબૉલ જેવડી સાઇઝની ગાંઠ સાથે જીવી રહ્યો હતો - એના માથા પર બીજું એક માથું ઊગી નીકળ્યું હોય તેવું લાગી રહ્યું હતું - ડૉક્ટરોના કહેવા પ્રમાણે સમગ્ર વિશ્વની આ સૌથી મોટી મગજની ગાંઠ હતી - ડૉક્ટરોએ સફળતાપૂર્વક કરેલા આ ઑપરેશનથી સંતલાલને નવું જીવન મળ્યું છે - પરંતુ બ્રેઇન ટ્યુમરને લીધે ઘણા સમયથી એની દૃષ્ટિ જતી રહી હતી - તબીબોને આશા છે કે હવે કદાચ તે ફરીથી આ દુનિયા જોતો થઈ શકશે - આપણે પણ આશા કરીએ કે સંતલાલ એકદમ ફિટ અને હેલ્ધી થઈ જાય!